**KEMIN KENNELKERHO RY**

/Markku Tervonen

**AJAVIEN KOIRIEN JAOSTON TOIMINTAKERTOMUS VUODELTA 2015**

Jaoston jäseninä ovat toimineet : Markku Tervonen (jaoston vetäjä), Matti Vinblad, Reijo Kukkonen, Ari Kukkonen, Pentti Teikari, Olavi Vallo, Tuomo Karppinen, Kyösti Kemppainen, Sari Hellman, Ahti Markko, Matti Luukkonen, Matti Haapaniemi, Ville Haapaniemi , Mika Kuronen.

Markku Mattila on toiminut Lapin Beaglekerhon puheenjohtajana. Markku Tervonen ja Mika Kuronen ovat olleet Lapin kennelpiirin ajavien koirien jaostossa.

Allekirjoittanut sai kunnian toimia ylituomarina kilvassa Siilinjärvellä ja tietääkseni olen kolmas lappilainen, joka on saanut toimia k.o. tehtävässä.

**KOE- JA NÄYTTELYTOIMINTA**:

Kerhomme ajavien koirien jaosto järjesti lokakuussa beaglein pm-kokeet. Kokeeseen osallistui kuusi koiraa ja kokeen voitti Ruka-ahon Hero pistemäärällä 74, om. Michael Schröder ja Riina Säkkinen. Kerhon jäsenemme Kyösti Kemppaisen Tättärätän Turo ajoi kolmostuloksen pistemäärä 41,5 sijoittuen kolmanneksi ja pääsi pohjan lohkoon, jossa ei kuitenkaan saanut tulosta.

Seuran mestaruusajokoe pidettiin marraskuussa ja kokeeseen osallistui neljä koiraa. Kokeen voitti Hannu Kärhän omistama suomenajokoirauros Patopojan Mortti varsin hyvällä tuloksella 84 p, huolimatta vaikeasta kelistä. Kerhon mestaruuden voitti Mika Kurosen omistama venäjänajokoiranarttu Riistakairan Saana pistemäärällä 31,54.

Tuloksia muista kokeista ja näyttelyistä:

Ari ja Reijo Kukkosen omistama suomenajokoirauros Tivakan Rossi voitti pohjan lohkon ajokokeen pistemäärillä 72,92 ja 71,46 ja sm-kisoista tuli 9. sija pistemäärillä 57,63 ja 31,71. Pm-kisoista tuli toinen sija 84,83 p ja lisäksi vielä yksi ykköstulos pm-karsinnoista 80,71 p. Rodunmestaruuskokeessa Ruotsissa Rossi sijoittui sijalle 11/13.

Mika ja Merja Kurosen omistama venäjänajokoiranarttu Riistakairan Iina sijoittui kolmanneksi venäjän ajokoirien sm-ottelussa (jänismestaruus 2015) pistemäärällä 84,67. Iina ajoi myös toisen ykkösen normaali kokeissa pistemäärä 78,63. Koirasta tuli käyttövalio aikaisemman muotovalion arvon lisäksi. Mika Kurosen ja Kalle Markon omistama venäjänajokoiranarttu Riistakairan Saana ajoi ykköstuloksen 87,50 p.

Esa Majurin omistama suomenajokoirauros Kerokaltion Rasmus ajoi vuoden aikana yhden ykkösen 81,54p ja kaksi kakkosta pistemäärät 72,75 ja 69,04. Lisäksi Esan ja Riitta-Liisa Blomsterin omistama suomenajokoirauros Peruskan Ruuti ajoi kaksi ykköstä 81,46 p ja 79.04p ja yhden kakkosen 68,33p.

Kerhon beagleista Jukka Mustosen omistama uros Harringan Eldari sai näyttelyistä kaksi sertiä ja koira on koetulosta vaille mva. Lisäksi tuli vielä yksi sertti Ruotsin puolelta.

Jaoston jäsenet olivat aktiivisesti mukana järjestämässä viime kesänä kansainvälistä koiranäyttelyä.

**VALION ARVON SAAVUTTANEET KERHON KOIRAT V. 2015**

Mika ja Merja Kurosen omistama venäjänajokoiranarttu Riistakairan Iina tuli käyttövalioksi vuoden aikana ja koira on nyt Suomen kaksoisvalio ja Ruotsin muotovalio.

**KIERTOPALKINNOT:**

**Kerhon mestari**: FI Mva Riistakairan Saana, om. Mika Kuronen ja Kalle Markko, Kemi

**Paras yhteistulos** (3): FI Kva FI Mva SE Mva SE Kva Tivakan Rossi 238,46 p, om. Ari ja Reijo Kukkonen, Kemi

**Kerhon beagle:** Tättärätän Turo, om. Kyösti Kemppainen, Kemi

 **Paras tulos:**  Riistakairan Saana 87,50 p, om. Mika Kuronen ja Kalle Markko, Kemi

**TOIMINTASUUNNITELMA VUODELLE 2016**

Jaoston jäsenet osallistuvat aktiivisesti kerhon kansainvälisen koiranäyttelyn järjestämiseen sekä eri järjestöjen vuosikokouksiin.

Osallistutaan mahdollisiin koulutustilaisuuksiin.

Järjestetään kerhon mestaruusajokoe marraskuun alkupuolella, jolloin ehkä saamme enemmän koiria mukaan kokeeseen.

Maksniemessä 15.02.2016 Markku Tervonen